DA Den Europæiske Unions Tidende L 97/1

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen: http://www.unece.org/trans/main/wp29/wp29wgs/wp29gen/wp29fdocstts.html.

Regulativ nr. 50 fra FN's Økonomiske Kommission for Europa (FN/ECE) — Ensartede forskrifter for godkendelse af positionslygter fortil, baglygter, stoplygter, retningsviserblinklygter og bagnummerpladebelysningsanordninger på køretøjer i klasse L

Omfattende al gældende tekst frem til:

Supplement 16 til den oprindelige udgave af regulativet - Ikrafttrædelsesdato: 15. juli 2013

INDHOLD

REGULATIV

1. Anvendelsesområde

2. Definitioner

3. Ansøgning om godkendelse

4. Mærkning

5. Godkendelse

6. Almindelige forskrifter

7. Lysstyrke

8. Prøvningsforskrifter

9. Lysets farve

10. Produktionens overensstemmelse

11. Sanktioner i tilfælde af produktionens manglende overensstemmelse

12. Endeligt ophør af produktionen

13. Navne og adresser på tekniske tjenester, der er ansvarlige for udførelse af godkendelsesprøvningerne, og på de administrative myndigheder

14. Overgangsbestemmelser

BILAG

Bilag 1: Mindste horisontalvinkel (h) og vertikalvinkel (v) for rumlig lysfordeling

Bilag 2: Meddelelse om godkendelse (eller nægtelse eller inddragelse af godkendelse eller endeligt ophør af produktionen) af en type anordning i henhold til regulativ nr. 50

Bilag 3: Eksempler på udformning af godkendelsesmærker

Bilag 4: Fotometriske målinger

Bilag 5: Fotometriske målinger af bagnummerpladebelysningsanordningen

1. ANVENDELSESOMRÅDE

Dette regulativ gælder for positionslygter fortil, baglygter, stoplygter, retningsviserblinklygter og bagnummerpladebelysningsanordninger for køretøjer i klasse L (1).

2. DEFINITIONER

2.1 Definitioner: Definitionerne i regulativ nr. 53 eller 74 og de ændringsserier hertil, som er i kraft på tidspunktet for typegodkendelsesansøgningen, finder anvendelse i dette regulativ.

2.2. "Positionslygter fortil, baglygter, stoplygter, retningsviserblinklygter og bagnummerpladebelysningsanordninger af forskellig type": lygter, som i hver af de nævnte kategorier afviger indbyrdes med hensyn til væsentlige aspekter såsom: a) fabriks- eller varemærke b) karakteristika ved det optiske system (lysstyrkeniveauer, lysfordelingsvinkler, kategori lyskilde, lyskildemodul osv.). En ændring af lyskildens farve eller af et filters farve udgør ikke en ændring af typen.

2.3. Definitionerne på farven af det afgivne lys i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.

2.4. Henvisninger i dette regulativ til standardglødelamper (étalon) og til regulativ nr. 37 læses som henvisninger til regulativ nr. 37 og de ændringsserier hertil, som er i kraft på tidspunktet for typegodkendelsesansøgningen. Henvisninger i dette regulativ til standard LED-lyskilder (étalon) og til regulativ nr. 128 læses som henvisninger til regulativ nr. 128 og de ændringsserier hertil, som er i kraft på tidspunktet for typegodkendelsesansøgningen.

3. ANSØGNING OM GODKENDELSE

3.1. Ansøgning om godkendelse skal indgives af indehaveren af fabriks- eller varemærket eller af dennes behørigt bemyndigede repræsentant. I ansøgningen skal følgende oplyses: 3.1.1. det eller de formål, som den anordning, der er indgivet til godkendelse, er beregnet til 3.1.2. for en positionslygte fortil, om den er beregnet til at udsende hvidt eller gult lys 3.1.3. for en retningsviserblinklygte, dens kategori. 3.1.4. Efter ansøgerens valg kan det angives, om anordningen kan monteres på køretøjet med forskellige hældninger for referenceaksen i forhold til køretøjets referenceplaner og jorden, eller at den kan roteres om sin egen referenceakse eller, i tilfælde af en bagnummerpladelygte, at anordningen kan monteres i mere end én position eller et positionsområde i forhold til det område, nummerpladen skal placeres i; disse forskellige monteringsbetingelser (eller forskellige monteringspositioner) angives i meddelelsesformularen.

3.2. For hver type anordning skal ansøgningen ledsages af: 3.2.1. tegninger (i tre eksemplarer), der er tilstrækkeligt detaljerede til, at anordningens type kan identificeres, og med geometrisk angivelse af dens mulige placering(er) på køretøjet, den observationsakse, der ved prøvningen skal tages som referenceakse (horisontalvinkel H = 0°, vertikalvinkel V = 0°), og det punkt, der ved disse prøvninger skal anvendes som referencecentrum; tegningerne skal vise, hvor godkendelsesnummer og tillægssymboler tænkes anbragt i forhold til godkendelsesmærkets cirkel 3.2.2. en kort teknisk beskrivelse, hvori, bortset fra lygter med ikke-udskiftelig lyskilde, angives: a) den foreskrevne kategori af glødelampe(r); denne glødelampekategori skal være en af dem, som er angivet i regulativ 37 og de ændringsserier hertil, som er i kraft på tidspunktet for typegodkendelsesansøgningen og/eller b) den foreskrevne kategori af LED-lyskilde(r); denne LED-lyskildekategori skal være en af dem, som er angivet i regulativ 128 og ændringsserierne dertil, som er i kraft på tidspunktet for typegodkendelsesansøgningen og/eller c) den særlige identifikationskode for lyskildemodulet. 3.2.3. To anordninger.

4. MÆRKNING

4.1. Anordninger, som indgives til godkendelse, skal være forsynet med følgende mærkning, der skal være let læselig og ikke kunne slettes: 4.1.1. ansøgerens fabriks- eller varemærke 4.1.2. med undtagelse af lygter med ikke-udskiftelige lyskilder skal anordningen forsynes med en mærkning, der er let læselig og ikke kan slettes, som angiver: a) den foreskrevne kategori af lyskilde(r) og/eller b) den særlige identifikationskode for lyskildemodulet.

4.2. De skal desuden omfatte et område af tilstrækkelig størrelse til godkendelsesmærket (jf. punkt 3.2.1.).

4.3. Lygter med ikke-udskiftelige lyskilder eller lyskildemodul(er) skal være mærket med nominel spænding eller spændingsområde og det nominelle wattforbrug.

4.4. Hvis der er tale om lyskildemodul(er), skal de være forsynet med: 4.4.1. ansøgerens fabriks- eller varemærke; dette skal være let læseligt og ikke sletbart 4.4.2. modulets særlige identifikationskode; denne skal være let læselig og må ikke kunne slettes. Den særlige identifikationskode skal omfatte begyndelsesbogstaverne "MD" for "MODUL" efterfulgt af godkendelsesmærket uden den i punkt 5.5.1 nedenfor beskrevne cirkel og, hvis der er tale om flere ikke identiske lyskildemoduler, efterfulgt af tillægssymboler eller tegn; denne specifikke identifikationskode skal være angivet på de i punkt 3.2.1 ovenfor omhandlede tegninger. Godkendelsesmærket behøver ikke være det samme som på den lygte, hvor modulet anvendes, men begge mærker skal være fra samme ansøger. 4.4.3. mærkning med nominel spænding og wattforbrug.

5. GODKENDELSE

5.1. Såfremt de to typer anordninger, som er forelagt til godkendelse i henhold til punkt 3 ovenfor, opfylder bestemmelserne i dette regulativ, meddeles godkendelse.

5.2. Når der indgår to eller flere lygter i samme anordning, meddeles kun godkendelse, hvis hver enkelt af disse lygter opfylder kravene i dette regulativ eller et andet regulativ. Lygter, der ikke opfylder forskrifterne i et af disse regulativer, må ikke indgå i en sådan anordning.

5.3. Hver godkendt type tildeles et godkendelsesnummer. De første to cifre i dette nummer (i øjeblikket 00 for regulativet i dettes oprindelige form) angiver den ændringsserie, som indeholder de seneste større tekniske ændringer, der er foretaget af dette regulativ på godkendelsestidspunktet. Samme kontraherende part må ikke tildele samme nummer til en anden type anordning, som er omfattet af dette regulativ.

5.4. Meddelelse om godkendelse eller nægtelse af godkendelse af en type anordning i henhold til dette regulativ meddeles de kontraherende parter, som anvender dette regulativ, i form af en meddelelse i overensstemmelse med modellen i bilag 2 til dette regulativ vedlagt en tegning fra ansøgeren i et format på højst A4-størrelse (210 × 297 mm) og om muligt i forholdet 1:1.

5.5. Anordninger, som er i overensstemmelse med en efter dette regulativ godkendt type, skal foruden de i punkt 4.1. og 4.3. foreskrevne mærkninger være påført et internationalt godkendelsesmærke, som er placeret på det i punkt 4.2. ovenfor omhandlede område og består af følgende: 5.5.1. en cirkel, hvori er anbragt bogstavet "E" efterfulgt af kendingsnummeret for det land, der har meddelt godkendelsen (2), og 5.5.2. nummeret på dette regulativ, efterfulgt af bogstavet "R", en tankestreg og godkendelsesnummeret 5.5.3. generelt for en retningsviserblinklygte: et nummer, som angiver kategorien 11, 11a, 11b, 11c eller 12 tæt ved cirklen i henhold til punkt 5.5.1 og på den modsatte side af godkendelsesnummeret 5.5.4. hvis der er tale om en retningsviserblinklygte, der på den ene side ikke opnår den foreskrevne minimumslysstyrke i en vinkel på op til H = 80° i henhold til punkt 7.7.1.: en vandret pil med spidsen pegende mod den side, hvor minimumslysstyrken i henhold til punkt 7.7.1 er opfyldt i en vinkel på op til 80° 5.5.5. for så vidt angår positionslygter fortil og baglygter, hvis synlighedsvinkler er asymmetriske omkring den vandrette referenceakse, en pil, der peger til den side, hvor de fotometriske specifikationer er opfyldt i en vinkel på op til 80° H.

5.6. Hvis en anordning er fundet i overensstemmelse med forskrifterne i flere forskellige regulativer, kan den påføres et enkelt godkendelsesmærke bestående af en cirkel i henhold til punkt 5.5.1., godkendelsesnumrene samt de ekstra symboler svarende til hvert regulativ, i henhold til hvilket godkendelsen er meddelt. Komponenterne i dette enkelte godkendelsesmærke må ikke være mindre end den minimumsstørrelse, som foreskrives for det mindste af de enkelte mærker i et regulativ, i henhold til hvilket godkendelsen er meddelt.

5.7. Det godkendelsesmærke, der er omhandlet i punkt 5.5 ovenfor, skal være let læseligt og må ikke kunne fjernes. Det kan være anbragt på en indvendig eller udvendig del (gennemsigtig eller ej) af anordningen, som udsender lyset. Under alle omstændigheder skal mærkningen være synlig, når anordningen er monteret på køretøjet, eller når en bevægelig del som f.eks. en fatning eller et dæksel åbnes.

5.8. Bilag 3 indeholder et eksempel på godkendelsesmærkets udformning.

6. GENERELLE FORSKRIFTER

6.1. Hver anordning skal være i overensstemmelse med forskrifterne i dette regulativ.

6.2. Anordningerne skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

6.3. Positionslygter, som er gensidigt indbygget med en anden funktion og bruger en fælles lyskilde, og som er konstrueret til konstant drift med et tillægssystem til regulering af lysstyrken, er tilladt. 6.3.1. Hvis der er tale om en baglygte, der er gensidigt indbygget med en stoplygte, skal anordningen imidlertid enten: a) være en del af et arrangement med flere lyskilder, eller b) være beregnet til brug i et køretøj udstyret med fejlovervågningssystem for denne funktion. I begge tilfælde skal der være en anmærkning herom i meddelelsen.

6.4. For så vidt angår udskiftelige lyskilder: 6.4.1. Alle kategorier af lyskilder godkendt i henhold til regulativ nr. 37 og/eller regulativ nr. 128 kan anvendes, forudsat der ikke er angivet nogen anvendelsesbegrænsninger i regulativ nr. 37 og de ændringsserier hertil, som er i kraft på tidspunktet for ansøgning om typegodkendelse, eller i regulativ nr. 128 og ændringsserierne hertil, som er i kraft på tidspunktet for ansøgning om typegodkendelse. 6.4.2. Anordningen skal være konstrueret således, at lyskilden kun kan placeres i den korrekte position. 6.4.3. Glødelampens fatning skal opfylde forskrifterne i IEC-publikation 60061. Databladet vedrørende fatningen for den anvendte lyskildekategori finder anvendelse.

6.5. For så vidt angår udskiftelige glødelamper: 6.5.1. Der kan anvendes en hvilken som helst kategori af glødelamper, som er godkendt i henhold til regulativ nr. 37, forudsat at der ikke er angivet nogen anvendelsesbegrænsninger i nævnte regulativ og de ændringer dertil, som er i kraft på tidspunktet for ansøgning om typegodkendelse. 6.5.2. Anordningen skal være konstrueret således, at glødelampen kun kan placeres i den korrekte position. 6.5.3. Glødelampens fatning skal opfylde forskrifterne i IEC-publikation 60061. Databladet vedrørende fatningen for den anvendte kategori glødelampe finder anvendelse.

7. LYSSTYRKE

I referenceaksen skal styrken af det udsendte lys for hver af de to anordninger være mindst lige så stor som minimumsværdierne og må ikke overstige maksimumsværdierne i nedenstående tabel. I ingen retning må maksimumsværdierne overskrides.

min. (cd) maks. (Cd) 7.1. Baglygte 4 12 7.2. Positionslygte fortil 4 60 7.2.1. Positionslygter fortil, som er indbygget i forlygten 4 100 7.3. Stoplygte 40 185 7.4. Retningsviserblinklygter 7.4.1. i kategori 11 (se bilag 1) 90 700 7.4.1.1. i kategori 11a (se bilag 1) 175 700 7.4.1.2. i kategori 11b (se bilag 1) 250 800 7.4.1.3. i kategori 11c (se bilag 1) 400 860 7.4.2. i kategori 12 (se bilag 1) 50 350

7.5. Uden for referenceaksen og inden for de vinkelfelter, der er vist i figurerne i bilag 1 til dette regulativ, skal lysstyrken i hver retning svarende til punkterne i den lysfordelingstabel, som findes i bilag 4 til dette regulativ, være mindst lig med produktet af de minimumsværdier, der er angivet i punkt 7.1. til 7.4 ovenfor, og den procent, som i nævnte tabel er angivet for den pågældende retning.

7.5.1. Hvis en enkeltlygte er forsynet med mere end én lyskilde:

a) skal lygten opfylde kravene med hensyn til minimumslysstyrke, hvis en af lyskilderne svigter, og

b) når alle lyskilder er tændt, fås maksimumslysstyrken for en enhed af to lygter ved at multiplicere den værdi, der er foreskrevet for en enkeltlygte i punkt 7.1 til 7.4, med 1,4

c) alle lyskilder, som er forbundet i serier, betragtes som én lyskilde.

7.6. Som en undtagelse fra punkt 7.1 ovenfor er en lysstyrke på 60 cd dog tilladt for baglygter, som er gensidigt indbygget med stoplygter under et plan, der med det vandrette plan danner en vinkel på 5° nedefter.

7.7. Endvidere gælder følgende:

7.7.1. i hele det i tillæg 1 fastlagte felt skal styrken af det udsendte lys være mindst 0,05 cd for positionslygter, og mindst 0,3 cd for stoplygter og retningsviserblinklygter

7.7.2. hvis en positionslygte er sammenbygget med eller gensidigt indbygget med en stoplygte, skal forholdet mellem de lysstyrker, der faktisk måles for de to lygter, når de er tændt samtidigt, og baglygtens lysstyrke, når den er tændt alene, være mindst 5:1 i de elleve målepunkter defineret i bilag 4, og som ligger i det område, der er afgrænset af vertikale linjer, der går gennem 0°V/± 10°H, og de lige horisontale linjer, der går gennem ± 5°V/0°H i lysfordelingstabellen. Hvis baglygten eller stoplygten eller begge indeholder mere end én lyskilde og anses for at være en enkeltlygte som defineret i punkt 7.5.2 ovenfor, anvendes de værdier, der opnås med alle lyskilderne i funktion.

7.7.3. Forskrifterne i pkt. 2.2 i bilag 4 til dette regulativ vedrørende lokale styrkevariationer skal være overholdt.

7.8. Generelt måles lysstyrken med lyskilden/lyskilderne tændt konstant.

For lygter, der er beregnet til at arbejde med mellemrum, skal der træffes forholdsregler for at undgå overophedning af anordningen. Afhængigt af anordningens konstruktion, f.eks. med hensyn til anvendelse af lysdioder (LED) eller nødvendigheden af forholdsregler mod overophedning, tillades det, at lygterne måles i blinkende tilstand.

Dette skal opnås ved at skifte med en frekvens på f = 1,5 ± 0,5 Hz med en pulsbredde på over 0,3 s, målt ved 95 % af den maksimale lysstyrke.

Ved udskiftelige glødelamper skal glødelamperne drives ved referencelysflux, når de er tændt. I alle andre tilfælde skiftes den i punkt 8.1 påkrævede spænding med en stigningstid og faldningstid på mindre end 0,01s; der tillades ingen overskridelser.

Ved målinger foretaget i blinkende tilstand skal den registrerede lysstyrke repræsenteres ved den maksimale styrke.

7.9. I bilag 4, hvortil der henvises i punkt 7.5. ovenfor, gives der nærmere oplysninger om de målemetoder, der skal anvendes.

7.10. Bagnummerpladebelysningsanordningen skal opfylde de specifikationer, der er angivet i bilag 5 til dette regulativ.

7.11. Maksimumsværdier for retningsviserblinklygter fortil

7.11.1. For anordninger i kategori 11 og 11a må lysstyrken uden for det område, der er defineret ved målepunkterne ± 10° H og ± 10° V (10°-feltet), ikke overstige følgende værdier: Kategori af retningsviserblinklygte Maksimale værdier i cd uden for 10°-feltet Enkeltlygte Enkeltlygte med mere end én lyskilde 11 400 560 11 a 400 560 Mellem grænserne for 10°-feltet (± 10° H og ± 10° V) og 5°-feltet (± 5° H og ± 5° V) stiger de tilladelige maksimumslysstyrker lineært til de værdier, som er defineret i punkt 7.4.1 og 7.4.1.1.

7.11.2. For anordninger i kategori 11b og 11c må lysstyrken uden for det område, der er defineret ved målepunkterne ± 15° H og ± 15° V (15°-feltet), ikke overstige følgende værdier: Kategori af retningsviserblinklygte Maksimale værdier i cd uden for 15°-feltet Enkeltlygte Enkeltlygte med mere end én lyskilde 11b 250 350 11c 400 560 Mellem grænserne for 15°-feltet (± 15° H og ± 15° V) og 5°-feltet (± 5° H og ± 5° V) stiger de tilladelige maksimumsværdier lineært til de værdier, som er defineret i punkt 7.4.1.2. og 7.4.1.3.

8. ANALYSEMETODE

8.1. Alle fotometriske og kolorimetriske målinger udføres med en ufarvet eller farvet standardlyskilde af den kategori, der er foreskrevet for anordningen, tilført spændingen: a) Hvis der er tale om glødelamper, den spænding, der er nødvendig for at frembringe den påkrævede referencelysflux for den pågældende glødelampekategori. b) Hvis der er tale om LED-lyskilder på 6,75 V eller 13,5 V, skal den fremkomne lysfluxværdi rettes. Korrektionsfaktoren er forholdet mellem den objektive lysflux og den gennemsnitlige lysflux målt ved den anvendte spænding. c) For så vidt angår lamper med ikke-udskiftelige lyskilder: henholdsvis 6,75 V og 13,5 V. d) Hvis der er tale om et system, der anvender elektronisk lyskilderegulering, der er en del af lygten (3), ved ved lygtens indgangsklemme at tilføre den spænding, der er angivet af fabrikanten, eller hvis sådan spænding ikke er angivet, henholdsvis 6,75 V, 13,5 V eller 28,0 V. e) Hvis der er tale om et system, der anvender elektronisk lyskilderegulering, der ikke er en del af lygten, tilføres den spænding, der er angivet af fabrikanten, ved lygtens indgangsklemme.

8.2. Fabrikanten skal til prøvelaboratoriet levere den elektroniske lyskilderegulering, der er nødvendig for forsyning af lyskilden og de relevante funktioner.

8.3. Den spænding, lygten skal tilføres, noteres i meddelelsesformularen i bilag 2 til dette regulativ.

8.4. Afgrænsningen af den synlige overflade bestemmes i referenceaksens retning for en lyssignalanordning.

9. LYSETS FARVE

Stoplygter og baglygter skal udsende rødt lys; positionslygter fortil kan udsende hvidt eller gult lys; retningsviserblinklygter skal udsende gult lys. Til måling af farven af det lys, der udsendes inden for området af det lysfordelingsgitter, der er defineret i punkt 2 i bilag 4, anvendes den prøvningsprocedure, som er beskrevet i punkt 8 i dette regulativ. Uden for dette område må der ikke kunne observeres nogen skarp farvevariation.

For lygter udstyret med ikke-udskiftelige lyskilder (glødelamper og andre) skal de kolorimetriske egenskaber dog kontrolleres med de lyskilder, der forefindes i lygten, i overensstemmelse med de relevante underpunkter i punkt 8.1 i dette regulativ.

10. PRODUKTIONENS OVERENSSTEMMELSE

10.1. Hver anordning, som bærer et godkendelsesmærke som foreskrevet i dette regulativ, skal være i overensstemmelse med den godkendte type og skal opfylde bestemmelserne i dette regulativ. Hvis det imidlertid drejer sig om en anordning, der er tilfældigt udtaget fra serieproduktion, skal kravene til henholdsvis minimums- og maksimumslysstyrke (målt med en standardlyskilde, jf. punkt 8 ovenfor) mindst være 80 % af de angivne minimumsværdier og ikke overstige 120 % af de tilladte maksimumsværdier.

11. SANKTIONER FOR PRODUKTIONENS MANGLENDE OVERENSSTEMMELSE

11.1. Den godkendelse, som er meddelt for en anordning i henhold til dette regulativ, kan inddrages, hvis ovenstående forskrifter ikke er opfyldt.

11.2. Hvis en kontraherende part i overenskomsten, der anvender dette regulativ, inddrager en godkendelse, som den tidligere har meddelt, skal den straks underrette de andre kontraherende parter, der anvender dette regulativ, herom ved hjælp af en kopi af godkendelsesformularen, som i slutningen med store typer er forsynet med den underskrevne og daterede påskrift "GODKENDELSEN INDDRAGET".

12. ENDELIGT OPHØR AF PRODUKTIONEN

Hvis indehaveren af godkendelsen endeligt indstiller produktionen af en anordning, som er godkendt i henhold til dette regulativ, skal han underrette den typegodkendende myndighed, som har udstedt godkendelsen, herom. Ved modtagelse af den relevante meddelelse skal den pågældende myndighed meddele dette til de andre kontraherende parter i overenskomsten, der anvender dette regulativ, ved hjælp af en kopi af godkendelsesformularen, som i slutningen med store typer er forsynet med den underskrevne og daterede påskrift "PRODUKTIONEN OPHØRT".

13. NAVNE OG ADRESSER PÅ DE TEKNISKE TJENESTER, SOM FORESTÅR GODKENDELSESPRØVNINGEN, OG PÅ DE ADMINISTRATIVE MYNDIGHEDER

De kontraherende parter i overenskomsten, der anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne, og på de typegodkendende myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre lande, skal fremsendes.

14. OVERGANGSBESTEMMELSER

14.1. Anordninger, som ikke er udstyret med glødelamper

14.1.1. Fra ikrafttrædelsesdatoen for supplement 4 til dette regulativ må ingen kontraherende part i overenskomsten, der anvender dette regulativ, nægte at meddele godkendelse i henhold til dette regulativ som ændret ved supplement 4.

14.1.2. Regnet fra 36 måneder efter ikrafttrædelsesdatoen for supplementet til dette regulativ må de kontraherende parter i overenskomsten, der anvender dette regulativ, kun meddele godkendelse, hvis den type anordning, som er beskrevet ovenfor i punkt 14.1, opfylder forskrifterne i dette regulativ som ændret ved supplement 4.

14.1.3. De kontraherende parter i overenskomsten, der anvender dette regulativ, må ikke nægte at meddele udvidelse af godkendelser i henhold til dette regulativ som ændret ved supplement 3.

14.1.4. De kontraherende parter i overenskomsten, der anvender dette regulativ, skal fortsat meddele godkendelse af de typer anordninger som beskrevet i punkt 14.1 ovenfor, som opfylder forskrifterne i dette regulativ som ændret ved supplement 3, i en periode på 36 måneder efter ikrafttrædelsesdatoen for supplement 4.

14.2. Montering af anordninger beskrevet i punkt 14.1 ovenfor på et køretøj

14.2.1. Fra og med den officielle ikrafttrædelsesdato for supplement 4 til dette regulativ må ingen kontraherende part i overenskomsten, der anvender dette regulativ, forbyde montering på et køretøj af anordninger beskrevet i punkt 14.1 ovenfor, der er godkendt i henhold til dette regulativ som ændret ved supplement 3, i en periode på 48 måneder efter ikrafttrædelsesdatoen for supplement 4.

14.2.2. De kontraherende parter i overenskomsten, der anvender dette regulativ, skal fortsat tillade montering på et køretøj af anordninger beskrevet i punkt 14.1 ovenfor, som er godkendt i henhold til dette regulativ som ændret ved supplement 3, i en periode på 48 måneder efter ikrafttrædelsesdatoen for supplement 4.

14.2.3. Efter udløbet af en periode på 48 måneder efter ikrafttrædelsesdatoen for supplement 4 kan de kontraherende parter i overenskomsten, der anvender dette regulativ, forbyde montering af anordninger beskrevet i punkt 14.1 ovenfor, som ikke opfylder forskrifterne i dette regulativ som ændret ved supplement 4, på et nyt køretøj, for hvilket der blev meddelt typegodkendelse eller individuel godkendelse mere end 24 måneder efter ikrafttrædelsesdatoen for supplement 4.

14.2.4. Efter udløbet af en periode på 60 måneder efter ikrafttrædelsesdatoen for supplement 4 kan de kontraherende parter i overenskomsten, der anvender dette regulativ, forbyde montering af anordninger beskrevet i punkt 14.1 ovenfor, som ikke opfylder forskrifterne i dette regulativ som ændret ved supplement 4, på et nyt køretøj, som blev indregistreret første gang mere end 60 måneder efter ikrafttrædelsen for supplement 4.

(1) Som fastlagt i bilag 7 til den konsoliderede resolution om køretøjers konstruktion (R.E.3) (dokument TRANS/WP.29/78/Rev.1/Amend.2, som senest ændret ved Amend.4).

(2) Kendingsnumrene for de kontraherende parter i 1958-overenskomsten er angivet i bilag 3 til den konsoliderede resolution om køretøjers konstruktion (R.E.3), dokument TRANS/WP.29/78/Rev.2/Amend. 1.

(3) For så vidt angår dette regulativ forstås ved "der er en del af lygten", at den rent fysisk er indbygget i lygtehuset eller, at den er ekstern, uanset om den er adskilt fra lygtehuset, men leveres af lygtefabrikanten som en del af lygtesystemet. Funktions- og monteringsvilkår for sådanne supplerende systemer vil blive fastsat ved særforskrifter.

BILAG 1 MINDSTE HORISONTALVINKEL (H) OG VERTIKALVINKEL (V) FOR RUMLIG LYSFORDELING 1. POSITIONSLYGTER (FORTIL) V = + 15°/– 10° Positionslygter fortil (for et lygtepar) V = + 15°/– 10° 2. BAGLYGTER V = + 15°/– 10° Baglygter (for et lygtepar) V = + 15°/– 10° 3. RETNINGSVISERBLINKLYGTER AF KATEGORI 11, 11a, 11b, 11c OG 12 V = ± 15° Minimumsvinkler i det vandrette plan for den rumlige fordeling af lyset: Kategori 11, 11a, 11b og 11c : retningsviserblinklygter til køretøjets forende: Kategori 11 : til brug i en afstand af mindst 75 mm fra nærlysforlygten Kategori 11a : til brug i en afstand af mindst 40 mm fra nærlysforlygten Kategori 11b : til brug i en afstand af mindst 20 mm fra nærlysforlygten Kategori 11c : til brug i en afstand af mindre end 20 mm fra nærlysforlygten 4. STOPLYGTER V = + 15°/– 10°

BILAG 2 MEDDELELSE (Største format: A4 (210 × 297 mm))

BILAG 3 EKSEMPLER PÅ UDFORMNING AF GODKENDELSESMÆRKER (se punkt 5.3 i dette regulativ) a ≥ 5 mm En anordning, der er forsynet med det ovenfor viste godkendelsesmærke er en retningsviserblinklygte af kategori 11, som er godkendt i Nederlandene (E4) under nr. 00243. De første to cifre i godkendelsesnummeret angiver, at godkendelsen er meddelt i overensstemmelse med kravene i regulativ nr. 50 i dets oprindelige form. I forbindelse med en retningsviserblinklygte angiver pilen, at lysfordelingen er asymmetrisk på det vandrette plan, og at de krævede fotometriske værdier er opfyldt op til en vinkel på 80° til højre, når anordningen betragtes i den modsatte retning af det udsendte lys. Lyskildemoduler Et lyskildemodul, der er forsynet med den ovenfor viste identifikationskode, er godkendt sammen med en lygte, som er godkendt i Italien (E 3) med godkendelsesnummer 17325. Bemærkning: Godkendelsesnummeret skal placeres tæt på cirklen, og enten over eller under bogstavet "E", eller til venstre til højre for dette bogstav skal cifrene i godkendelsesnummeret være placeret på samme side af bogstavet "E" og vende i samme retning. Brugen af romertal som godkendelsesnumre bør undgås for at hindre sammenblanding med andre symboler.

BILAG 4 FOTOMETRISKE MÅLINGER 1. MÅLEMETODER 1.1. Ved fotometriske målinger skal forstyrrende reflekser undgås ved hjælp af passende blænding. 1.2. Såfremt måleresultaterne anfægtes, udføres målinger, som opfylder følgende forskrifter: 1.2.1. måleafstanden er således, at loven om omvendt proportionalitet med kvadratet på afstanden finder anvendelse 1.2.2. måleapparatet er således, at modtagerens vinkelåbning er mellem 10’ og 1°, set fra lygtens referencecentrum 1.2.3. lysstyrke kravet for en bestemt observationsretning anses for opfyldt, når dette krav er overholdt i en retning, der afviger højst 15' fra observationsretningen. 1.3. Hvis anordningen kan monteres på køretøjet i mere end én position eller inden for et område af forskellige positioner, skal de fotometriske målinger gentages for hver position eller for yderpositionerne i referenceaksens område som nærmere angivet af fabrikanten. 2. TABEL OVER STANDARDLYSFORDELING 2.1. Retningen H = 0° og V = 0° svarer til referenceaksen. (På køretøjet er denne vandret og parallel med køretøjets vandrette midterplan og orienteret i det påbudte synlighedsfelts retning). Den går igennem referencecentret. Værdierne i tabellen giver for de forskellige måleretninger minimumlysstyrkerne i procent af det krævede minimum for hver lygte i aksen (i retningen H = 0° og V = 0°). 2.2. Inden for det i punkt 2 omhandlede lysfordelingsområde, der er vist skematisk som et gitter, skal lyset i det væsentlige være ensartet, således at lysstyrken, i hver retning af et givet felt dannet af gitterlinjerne, mindst svarer til den laveste minimumprocentdel, som er angivet på gitterlinjerne omkring den pågældende retning. 3. PRØVNINGSBETINGELSER De fotometriske specifikationer afprøves: 3.1. For ikke-udskiftelige lyskilder (glødelamper og andet): med de lyskilder, som forefindes i lygten, i overensstemmelse med det relevante underpunkt i punkt 8.1 i dette regulativ. 3.2. For udskiftelige lyskilder: Ved glødelamper på 6,75 V eller 13,5 V korrigeres de frembragte lysstyrkeværdier. For glødelamper er korrektionsfaktoren forholdet mellem referencelysfluxen og den gennemsnitlige lysflux målt ved den anvendte spænding (6,75 V eller 13,5 V). For LED-lyskilder er korrektionsfaktoren forholdet mellem den objektive lysflux og den gennemsnitlige lysflux målt ved den anvendte spænding (6,75 V eller 13,5 V). Den faktiske lysflux fra hver anvendt lyskilde må ikke afvige mere end ± 5 % fra gennemsnitsværdien. I stedet kan der for glødelamper i hver enkelt position efter tur anvendes en standardglødelampe, der arbejder ved sin referenceflux, idet de enkelte målinger i hver position sammenlægges. 3.3. For enhver signallygte, bortset fra lygter med glødelamper, gælder, at lysstyrkerne, målt efter et minuts og efter 30 minutters drift, skal opfylde minimums- og maksimumskravene. Retningsviserblinklygterne skal anvendes i blinkende tilstand (f = 1,5 Hz, driftscyklus = 50 %). Lysstyrkefordelingen efter ét minuts drift kan beregnes ud fra lysstyrkefordelingen efter 30 minutters drift ved ved hvert prøvningspunkt at anvende lysstyrkeforholdet målt ved HV efter ét minuts og 30 minutters drift.